જાપાનની જાણીતી ઓટોમોબાઈલ કંપની હોન્ડાએ તેની નવી કાર ‘અમેઝ’ને 16 મે, ગુરુવારે નવી દિલ્હીમાં આયોજિત કાર્યક્રમમાં ભારતમાં લોન્ચ કરી છે. હોન્ડા કાર્સ ઈન્ડિયાએ તેની આ નવી ‘અમેઝ’ કારને મારુતિ સુઝૂકીની ભારતમાં સૌથી વધારે વેચાતી ‘ડિઝાયર’ અને ફોર્ડ કંપનીની ‘એસ્પાયર ફેસલિફ્ટ’ને ટક્કર આપવા માટે ભારતની બજારમાં ઉતારી છે. ‘અમેઝ’માં પેટ્રોલ અને ડિઝલ, બંને ઓપ્શન ઉપલબ્ધ છે. આ સિડાન તેના અગાઉના મોડેલ કરતાં કદમાં લાંબી હશે. ‘અમેઝ’નું ઈન્ટિરીયર સુંદર હોવાનો કંપનીનો દાવો છે. ‘અમેઝ’ની કિંમત છે રૂ. 5.59 લાખ (એક્શ શોરૂમ, પેન ઈન્ડિયા). કંપની શરૂઆતના 20 હજાર ગ્રાહકોને આ કાર સ્પેશિયલ ઈનામ પર આપશે.